अपने व्याख्यान में डॉ॰ पंकज ने विभिन्न बीमारियों के मरीजों (जो अपनी बीमारियों के इलाज हेतु अस्पताल एवं क्रिटिकल केयर यूनिट में भर्ती किए जाते हैं) के इलाज में अपनाई जाने वाली विभिन्न प्रक्रियाओं में शामिल होने वाले चिकित्सकों एवं पैरा मेडिकल स्टाफ को होने वाले किसी भी संभावित संक्रामण से बचाने के तरीकों पर विस्तृत चर्चा की, जिसे देश के जाने-माने निश्चेतन एवं क्रिटिकल केयर विज्ञान विशेषज्ञों ने खूब सराहा। सम्मेलन में दिया गया डॉ॰ पंकज का व्याख्यान एक शोध पत्र के रूप में निश्चेतना विज्ञान के जाने-माने मेडिकल जर्नल ‘एनीस्थीसिया अपडेट’ में प्रकाशन हेतु शामिल किया गया है। सम्मेलन में शामिल होने वाले सिर्फ 53 विशेषज्ञों के शोध पत्र ‘एनीस्थीसिया अपडेट’ में प्रकाशन हेतु चुने गए हैं। मध्य प्रदेश से डॉ॰ पंकज सहित सिर्फ 3 चिकित्सकों और कोल इंडिया से एकमात्र डॉ॰ पंकज का शोध पत्र ‘एनीस्थीसिया अपडेट’ में प्रकाशन हेतु चुना गया है।